pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมจัดยิ่งใหญ่ “เทศกาลโคนมแห่งชาติ” ประจำปี 2564 เพื่อน้อมรำลึกถึงพระกรุณาธิคุณของ ในหลวงรัชกาลที่ 9 ที่ทรงพระราชทานอาชีพการเลี้ยงโคนมแก่พสกนิกรชาวไทย
วันจันทร์ที่ 14 ธันวาคม 2563
กระทรวงเกษตรฯ เตรียมจัดยิ่งใหญ่ “เทศกาลโคนมแห่งชาติ” ประจําปี 2564 เพื่อน้อมรําลึกถึงพระกรุณาธิคุณของ ในหลวงรัชกาลที่ 9 ที่ทรงพระราชทานอาชีพการเลี้ยงโคนมแก่พสกนิกรชาวไทย
กระทรวงเกษตรฯ เตรียมจัดยิ่งใหญ่ “เทศกาลโคนมแห่งชาติ” ประจําปี 2564 เพื่อน้อมรําลึกถึงพระกรุณาธิคุณของ
ในหลวงรัชกาลที่ 9 ที่ทรงพระราชทานอาชีพการเลี้ยงโคนมแก่พสกนิกรชาวไทย
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยว่า กระทรวงเกษตรและสหกรณ์ โดยองค์การส่งเสริมกิจการโคนมแห่งประเทศไทย (อ.ส.ค.) เตรียมจัดงาน “เทศกาลโคนมแห่งชาติ” ประจําปี 2564 ระหว่างวันที่ 8 – 17 มกราคม 2564 ณ บริเวณเชิงเขาตาแป้น องค์การส่งเสริมกิจการโคนมแห่งประเทศไทย (อ.ส.ค.) อําเภอมวกเหล็ก จังหวัดสระบุรี โดยได้รับพระมหากรุณาธิคุณจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินเป็นองค์ประธานเปิดงานในวันศุกร์ที่ 8 มกราคม 2564
“เทศกาลโคนมแห่งชาติ” ประจําปี 2564 จัดขึ้นตามมติคณะรัฐมนตรีเมื่อวันที่ 22 ธันวาคม 2530 ซึ่งกําหนดให้วันที่ 17 มกราคมของทุกปีเป็น “วันโคนมแห่งชาติ” เพื่อน้อมรําลึกถึงพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ได้พระราชทานอาชีพการเลี้ยงโคนมแก่พสกนิกรชาวไทย โดยร่วมกับพระเจ้าเฟรดเดอริคที่ 9 แห่งประเทศเดนมาร์ก ทรงประกอบพิธีเปิดฟาร์มโคนมไทย-เดนมาร์ค ในวันที่ 16 มกราคม 2505 ซึ่งองค์การส่งเสริมกิจการโคนมแห่งประเทศไทย (อ.ส.ค.) หรือฟาร์มโคนมไทย-เดนมาร์ค ถือเป็นฟาร์มโคนมแห่งแรกของประเทศไทยที่เป็นต้นแบบในการเรียนรู้เกี่ยวกับการเลี้ยงโคนมอย่างเป็นระบบ เกษตรกรสามารถนําไปประกอบอาชีพได้อย่างมั่นคง ทั้งยังส่งเสริมการบริโภคนมเพื่อให้ประชาชนมีสุขภาพสมบูรณ์แข็งแรง กระทรวงเกษตรและสหกรณ์ และ อ.ส.ค. จึงได้ถือเป็นประเพณีสืบต่อกันมา ที่จะให้มีการจัดงาน “เทศกาลโคนมแห่งชาติ” ณ องค์การส่งเสริมกิจการโคนมแห่งประเทศไทย (อ.ส.ค.) อําเภอมวกเหล็ก จังหวัดสระบุรี เป็นประจําทุกปี
สําหรับการจัดงานในปีนี้ ถือเป็นโอกาสอันดีที่ผู้เกี่ยวข้องในวงการโคนมและอุตสาหกรรมนมจะได้พบปะ แลกเปลี่ยนเทคโนโลยี ความรู้ ทัศนคติ การเลี้ยง การผลิต ระหว่างเกษตรกรด้วยกัน รวมทั้งเป็นเวทีในการแสดงความก้าวหน้าเกี่ยวกับวิทยาการด้านการเลี้ยงโคนมและอุตสาหกรรมนมของประเทศ นอกจากนี้ยัง เป็นศูนย์กลางการหาแนวทางในการพัฒนาโคนมในภูมิภาคอาเซียน โดยมีการจัดประชุมระดับนานาชาติภายในงาน ส่วนกิจกรรมที่น่าสนใจภายในงาน ประกอบด้วย นิทรรศการทางวิชาการของหน่วยงานราชการ สถาบันการศึกษา องค์กรเอกชน การสัมมนาทางวิชาการ การประกวดโคนม รวมทั้งการออกร้านจําหน่ายสินค้าปัจจัยการเลี้ยงโคนม และสินค้าอุปโภคบริโภคอีกด้วย.
รัฐบาลไทย-ข่าวทำเนียบรัฐบาล-สำนักงานบริหารหนี้สาธารณะ ยืนยันสัดส่วนหนี้สาธารณะต่อ GDP ยังคงอยู่ภายใต้กรอบวินัยทางการคลัง
วันจันทร์ที่ 14 ธันวาคม 2563
สํานักงานบริหารหนี้สาธารณะ ยืนยันสัดส่วนหนี้สาธารณะต่อ GDP ยังคงอยู่ภายใต้กรอบวินัยทางการคลัง
สํานักงานบริหารหนี้สาธารณะ ยืนยันสัดส่วนหนี้สาธารณะต่อ GDP ยังคงอยู่ภายใต้กรอบวินัยทางการคลัง
วันศุกร์ที่ 11 ธันวาคม พ.ศ. 2563 นางจินดารัตน์ วิริยะทวีกุล รองผู้อํานวยการสํานักงานบริหารหนี้สาธารณะชี้แจงประเด็นข่าว : เพจ “วิชชั่นใหม่ เพื่อเศรษฐกิจไทยมั่นคง” เผยแพร่ข้อมูลที่ระบุว่า ธนาคารโลกรายงานประเด็นเศรษฐกิจไทยจะเผชิญภาวะวิกฤตอย่างรุนแรง หนึ่งในปัญหาสําคัญที่สุดคือ ตัวเลขหนี้สาธารณะเพิ่มขึ้นทะลุเพดานสูงสุดในรอบ 18 ปี ซึ่งเกิดจากรัฐบาลกู้เงินจํานวน 1.9 ล้านล้านบาท คิดเป็น 13% ของ GDP ถือว่ามากสุดในภูมิภาคอาเซียน ว่า ไม่เป็นความจริง
ประเทศไทยได้รับผลกระทบจากการระบาดของ COVID-19 อย่างรุนแรง รัฐบาลจึงได้ตราพระราชกําหนด (พ.ร.ก.) เพื่อรองรับผลกระทบทางเศรษฐกิจและสังคมที่คาดว่าจะเกิดขึ้นจากปัญหาการแพร่ระบาดของ COVID-19 จํานวน 3 ฉบับ ได้แก่ 1) พ.ร.ก. ให้อํานาจกระทรวงการคลังกู้เงิน วงเงิน 1 ล้านล้านบาท 2) พ.ร.ก. ให้ความช่วยเหลือทางการเงินแก่ผู้ประกอบวิสาหกิจที่ได้รับผลกระทบจาก COVID-19 วงเงิน 500,000 ล้านบาท และ 3) พ.ร.ก. การรักษาเสถียรภาพของระบบการเงินและความมั่นคงทางเศรษฐกิจของประเทศ วงเงิน 400,000 ล้านบาท ทั้งนี้ พ.ร.ก. 2) และ 3) เป็นการช่วยเหลือทางการเงินและการรักษาเสถียรภาพทางการเงิน มิได้เป็นการกู้เงินเพื่อนําไปดําเนินงาน จึงไม่นับเป็นหนี้สาธารณะ ดังนั้น สรุปได้ว่า รัฐบาลจะมีภาระจากการกู้เงินโดยตรงเพียง 1 ล้านล้านบาท มิใช่ 1.9 ล้านล้านบาท ซึ่งปัจจุบันกระทรวงการคลังดําเนินการกู้เงินภายใต้ พ.ร.ก. ดังกล่าวแล้วจํานวน 348,761 ล้านบาท
สําหรับหนี้สาธารณะ ณ สิ้นเดือนตุลาคม 2563 มีจํานวนทั้งสิ้น 7.8 ล้านล้านบาท โดยมีสัดส่วนหนี้สาธารณะต่อผลิตภัณฑ์มวลรวมภายในประเทศ (GDP) เท่ากับ ร้อยละ 49.53 ซึ่งยังคงอยู่ภายใต้กรอบวินัยทางการคลังซึ่งกําหนดไว้ไม่เกินร้อยละ 60 ขณะที่ปี 2543 มีสัดส่วนหนี้สาธารณะต่อ GDPสูงสุดเท่ากับ ร้อยละ 59.98 เนื่องจากประสบกับวิกฤติของสถาบันการเงินในประเทศ
ทั้งนี้ เมื่อพิจารณาสัดส่วนหนี้ภาครัฐบาล (General Government Debt) พบว่า รัฐบาลไทยมีหนี้อยู่ในระดับต่ํา (ร้อยละ 44.37) โดยเฉพาะอย่างยิ่งเมื่อเทียบกับกลุ่มประเทศเศรษฐกิจเกิดใหม่และกลุ่มประเทศกําลังพัฒนาในภูมิภาคเอเชีย (Emerging and Developing Asia Countries)ซึ่งมีค่าเฉลี่ยอยู่ที่ร้อยละ 62.89 (IMF, 2563) นอกจากนี้ สัดส่วนของไทยยังอยู่ในเกณฑ์เฉลี่ยเมื่อเทียบกับประเทศในกลุ่ม ASEAN และประเทศกําลังพัฒนาด้วยกัน เนื่องจากหนี้สาธารณะส่วนใหญ่เกิดจากการกู้เพื่อเป็นรายจ่ายลงทุนในระบบงบประมาณ และการกู้เพื่อลงทุนในโครงการพัฒนาเศรษฐกิจและสังคมด้านต่างๆ ซึ่งส่งผลให้ GDP ของประเทศเกิดการขยายตัวตามไปด้วย
นอกจากนี้ บริษัทจัดอันดับความน่าเชื่อถือ (Credit Rating Agencies) ระดับสากล ได้แก่ S&P Moody’s และ Fitch ได้คงอันดับความน่าเชื่อถือของประเทศไทย (Sovereign Credit Rating)ที่ BBB+ และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook) เนื่องจากประเทศไทยมีภาคการคลังสาธารณะ (Public Finance) ที่แข็งแกร่งเป็นผลจากการบริหารจัดการทางการคลังอย่างรอบคอบและรักษาวินัยทางการคลังอย่างเคร่งครัด
รัฐบาลไทย-ข่าวทำเนียบรัฐบาล-พิธีมอบรางวัลอุตสาหกรรม ประจำปี พ.ศ.2563 (The Prime Ministry Award 2020)
วันจันทร์ที่ 14 ธันวาคม 2563
พิธีมอบรางวัลอุตสาหกรรม ประจําปี พ.ศ.2563 (The Prime Ministry Award 2020)
พิธีมอบรางวัลอุตสาหกรรม ประจําปี พ.ศ.2563 (The Prime Ministry Award 2020)
วันนี้ (14 ธันวาคม 2563) พลเอกประยุทธ์ จันทร์โอชา นายกรัฐมนตรี ให้เกียรติเป็นประธานในพิธีมอบรางวัลอุตสาหกรรม ประจําปี 2563 เพื่อให้กําลังใจและประกาศเกียรติคุณผู้ประกอบการธุรกิจภาคอุตสาหกรรมที่มีความมุ่งมั่นตั้งใจ มีความวิริยะอุตสาหะในการพัฒนาการประกอบการให้มีประสิทธิภาพและคุณภาพผ่านเกณฑ์มาตรฐานตามที่กําหนด พร้อมเยี่ยมชมนิทรรศการของบริษัทที่ได้รับรางวัล โดยมีนายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วยผู้บริหารระดับสูง ข้าราชการ และผู้ประกอบการธุรกิจในภาคอุตสาหกรรม เข้าร่วม ณ สโมสรทหารบก ถนนวิภาวดีรังสิต
สําหรับพิธีมอบรางวัลอุตสาหกรรม กระทรวงอุตสาหกรรม จัดขึ้นอย่างต่อเนื่องเป็นประจําทุกปี ตั้งแต่ปี พ.ศ. 2536 เป็นต้นมาซึ่งปีนี้นับเป็นปีที่ 28 โดยรางวัลอุตสาหกรรมที่ผู้ประกอบการได้รับ ถือเป็นบทพิสูจน์สําคัญที่แสดงให้เห็นถึงความมุ่งมั่นตั้งใจในการคงคุณภาพ และพัฒนาการประกอบการให้มีประสิทธิภาพ แม้ในสภาวะวิกฤติได้อย่างน่าชื่นชม ทั้งนี้ผลการพิจารณาคัดเลือกรางวัลอุตสาหกรรม ประจําปี 2563 มีผู้ประกอบการได้รับการพิจารณาคัดเลือก จํานวน 79 รางวัล พร้อมรางวัลชมเชย 5 รางวัล แบ่งออกเป็น รางวัลอุตสาหกรรมยอดเยี่ยม ซึ่งถือเป็นรางวัลอันสูงสุดในปีนี้ จํานวน 1 รางวัล โดยบริษัท เอฟแอนด์เอ็น แดรี่ส์ (ประเทศไทย) จํากัด ผู้ผลิตและจําหน่ายสินค้าอุปโภคบริโภคประเภทผลิตภัณฑ์นมและผลิตภัณฑ์ครีมต่างๆ ภายใต้ตราสินค้า คาร์เนชัน ทีพอท ตราหมี ฯลฯ เป็นผู้ได้รับรางวัลในปีนี้ รางวัลอุตสาหกรรมดีเด่น จํานวน 48 รางวัล และรางวัลอุตสาหกรรมขนาดกลางและขนาดย่อมดีเด่น จํานวน 30 รางวัล
รัฐบาลไทย-ข่าวทำเนียบรัฐบาล-ธ.ก.ส.จัดงานออกรางวัลออมทรัพย์ทวีโชคระดับประเทศ ประจำปี 2563 ลุ้นของรางวัลรวม 125 รางวัล มูลค่ากว่า 19 ล้านบาท 23 ธันวาคมนี้
วันจันทร์ที่ 14 ธันวาคม 2563
ธ.ก.ส.จัดงานออกรางวัลออมทรัพย์ทวีโชคระดับประเทศ ประจําปี 2563 ลุ้นของรางวัลรวม 125 รางวัล มูลค่ากว่า 19 ล้านบาท 23 ธันวาคมนี้
ธ.ก.ส.ออกรางวัลออมทรัพย์ทวีโชคระดับประเทศให้แก่ลูกค้าที่ฝากเงินสะสมต่อเนื่อง จัดเต็มแจกรถยนต์ 25 คัน และทองคําแท่ง หนัก 1 บาท 100 รางวัล รวม 125 รางวัล มูลค่ากว่า 19 ลบ. พร้อมชมโชว์สุดพิเศษจากตุ้ย AF3 ณ ห้องโถงชั้น 2 อาคารทาวเวอร์ ธ.ก.ส. สํานักงานใหญ่
ธ.ก.ส. ออกรางวัลออมทรัพย์ทวีโชคระดับประเทศให้แก่ลูกค้าที่ฝากเงินสะสมต่อเนื่อง จัดเต็มแจกรถยนต์ 25 คัน และทองคําแท่ง หนัก 1 บาท 100 รางวัล รวม 125 รางวัล มูลค่ากว่า 19 ล้านบาท พร้อมชมโชว์สุดพิเศษจากตุ้ย AF3 ณ ห้องโถงชั้น 2 อาคารทาวเวอร์ ธ.ก.ส. สํานักงานใหญ่ กรุงเทพฯ ในวันพุธที่ 23 ธันวาคมนี้ เวลา 08.30 น. เป็นต้นไป
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. จัดงานออกรางวัลออมทรัพย์ทวีโชคระดับประเทศ ประจําปี 2563 ภายใต้แนวคิด “ธ.ก.ส. ยิ่งออม ยิ่งดี ทวีโชค แจกใหญ่ทุกปี” ให้ลูกค้าผู้ฝากเงินกับบัญชีออมทรัพย์ทวีโชค หรือเงินฝาก สมุดเล่มแดง ซึ่งเป็นผลิตภัณฑ์เงินฝากที่ ธ.ก.ส. จัดทําเพื่อรณรงค์ให้ประชาชนทั่วไป และเกษตรกรลูกค้าได้ออมเงินเพื่อสร้างภูมิคุ้มกันในการดําเนินชีวิตโดยการฝากเงินอย่างต่อเนื่อง ซึ่งนอกจากจะได้รับดอกเบี้ยเงินฝากแล้ว ยังได้รับสิทธิ์ลุ้นรางวัล โดยยอดคงเหลือในบัญชีทุกๆ 2,000 บาท และฝากติดต่อกัน 3 เดือน จะได้รับสิทธิ์ลุ้นจับรางวัลระดับจังหวัดปีละ 2 ครั้ง และจับรางวัลในระดับประเทศปีละ 1 ครั้ง และพิเศษ เมื่อยอดเงินฝากคงเหลือทุก 10,000 บาท ติดต่อกัน 7 เดือน จะได้รับสิทธิ์ลุ้นรางวัล 1 สิทธิ์ และหากฝากต่อเนื่อง 10 เดือน จะได้รับสิทธิ์ลุ้นรางวัล 2 สิทธิ์ (เพิ่มอีก 1 สิทธิ์) ทั้งนี้ มีเกษตรกรลูกค้าและประชาชนทั่วไปได้ฝากเงินในบัญชีออมทรัพย์ทวีโชคกับ ธ.ก.ส. แล้วจํานวน 18.77 ล้านบัญชี เป็นเงิน 395,553 ล้านบาท ซึ่งเงินทุกบาท ธ.ก.ส. จะนําไปพัฒนาภาคเกษตรกรรมอย่างยั่งยืนและเสริมความแข็งแกร่งของภาคชนบทต่อไป
นายกษาปณ์ กล่าวต่อไปว่า สําหรับการออกรางวัลฯ ระดับประเทศ ประจําปี 2563 จะมอบให้กับผู้ที่ฝากเงินระหว่างวันที่ 1 มกราคม ถึง 30 พฤศจิกายน 2563 โดยรางวัลในกิจกรรมมอบโชคในครั้งนี้ ประกอบด้วย รถยนต์นั่งอเนกประสงค์ นิสสัน เทอร์ร่า จํานวน 5 รางวัล รถกระบะ นิสสัน นาวารา จํานวน 5 รางวัล รถยนต์นิสสัน อัลเมร่า จํานวน 15 รางวัล และรางวัลทองคําแท่ง หนัก 1 บาท จํานวน 100 รางวัล รวมทั้งสิ้น 125 รางวัล มูลค่ากว่า 19 ล้านบาท นอกจากนี้ ภายในงานยังมีโชว์สุดพิเศษจากศิลปินนักแสดง ชื่อดัง “ตุ้ย AF3” ที่จะมานําทีมสร้างสีสัน พร้อมร่วมลุ้นรางวัลส่งท้ายปีไปกับผู้โชคดี ในวันพุธที่ 23 ธันวาคม 2563 ณ ห้องโถงชั้น 2 ธ.ก.ส. สํานักงานใหญ่ กรุงเทพฯ โดยสามารถติดตามการถ่ายทอดสดการออกรางวัลฯ ได้ทาง Facebook LIVE ที่ Page ธกส BAAC Thailand ตั้งแต่เวลา 08.30 น. เป็นต้นไป
รัฐบาลไทย-ข่าวทำเนียบรัฐบาล-ปล่อยคาราวานฟางอัดฟ่อน ช่วยเหลือเกษตรกรผู้เลี้ยงสัตว์ที่ประสบอุทกภัยภาคใต้
วันจันทร์ที่ 14 ธันวาคม 2563
ปล่อยคาราวานฟางอัดฟ่อน ช่วยเหลือเกษตรกรผู้เลี้ยงสัตว์ที่ประสบอุทกภัยภาคใต้
​‘รมช.ประภัตร’ ปล่อยคาราวานฟางอัดฟ่อน ช่วยเหลือเกษตรกรผู้เลี้ยงสัตว์ที่ประสบอุทกภัยภาคใต้ เคลื่อนขบวนกว่า 30 คัน
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวภายหลังเป็นประธานพิธีปล่อยขบวนรถบริจาคฟางอัดฟ่อนเพื่อช่วยเหลือพี่น้องเกษตรกรที่ประสบปัญหาอุทกภัยในพื้นที่ภาคใต้ ณ สหกรณ์โคนมหนองโพราชบุรี จํากัด จ.ราชบุรี ว่า จากเหตุการณ์อุทกภัย ในพื้นที่จังหวัดของภาคใต้ ทําให้ประชาชนจํานวนมากประสบกับปัญหาความเดือดร้อน รวมไปถึงกลุ่มเกษตรกรที่ประกอบอาชีพการเลี้ยงโคนม โคเนื้อ แพะ และแกะ ในพื้นที่ภาคใต้ก็ประสบปัญหาความเดือดร้อน จากการขาดแคลนเครื่องอุปโภคบริโภคที่จําเป็น รวมถึงอาหารที่ใช้สําหรับการเลี้ยงสัตว์
รมช.เกษตรฯ กล่าวเพิ่มเติมว่า วันนี้ได้เห็นถึงน้ําใจของชุมนุมสหกรณ์โคนมแห่งประเทศไทย จํากัด และสหกรณ์โคนมหนองโพราชบุรี จํากัด (ในพระบรมราชูปถัมภ์) พร้อมด้วยสมาชิก องค์กรเกษตรกรผู้เลี้ยงโคนม สมาชิกกว่า 5,000 ราย และประชาชนผู้มีจิตศรัทธา ได้ตระหนักถึงปัญหาความเดือดร้อนดังกล่าว จึงร่วมแรงร่วมใจกันบริจาคฟางอัดฟ่อน รวมทั้งเครื่องอุปโภคบริโภคที่จําเป็น เพื่อร่วมกันให้ความช่วยเหลือ พี่น้องเกษตรกรที่ประสบปัญหาอุทกภัยในพื้นที่ภาคใต้ รวมจํานวน 30 คันรถ ซึ่งเป็นฟางอัดฟ่อน จํานวน 20,000 ฟ่อน โดยมอบให้กับกรมปศุสัตว์เพื่อทําการส่งมอบให้ความช่วยเหลือแก่เกษตรกรในพื้นที่ภาคใต้ต่อไป
ทั้งนี้ รมช.เกษตรฯ ได้ประชาสัมพันธ์ชี้แจงโครงการสนับสนุนสินเชื่อเพื่อการส่งเสริมการเลี้ยงสัตว์และเกี่ยวกับกิจการที่เกี่ยวเนื่องฯ (โคขุน กู้วิกฤต Covid-19) ให้กับเกษตรกร และเจ้าหน้าที่ในพื้นที่ได้รับทราบ ซึ่งเป็นโครงการเงินกู้ดอกเบี้ยต่ํา มีตลาดรองรับที่แน่นอน มีการประกันราคา สําหรับการสนับสนุนเงินทุน ธนาคารเพื่อการเกษตรและสหกรณ์การเกษตร (ธ.ก.ส.) สนับสนุนสินเชื่อเพื่อการเลี้ยงสัตว์ 1 ล้านบาท ดอกเบี้ย 100 บาท/ปี ถือเป็นดอกเบี้ยที่ต่ําและไม่ต้องนําทรัพย์สินมาค้ําประกัน เพียงรวมเป็นกลุ่มและสมาชิก 7 คนขึ้นไป ยื่นจัดตั้งเป็นวิสาหกิจชุมชนกับเกษตรอําเภอ ดําเนินการจัดทําแผนธุรกิจเพื่อผ่านความเห็นชอบต่อไป ซึ่งจะสามารถเป็นแหล่งเงินทุนที่ช่วยส่งเสริมอาชีพและรายได้ให้กับประชาชนอีก
จากนั้นรัฐมนตรีช่วยว่าการกระทรวงเกษตรและสหกรณ์ ได้มอบใบประกาศเกียรติคุณแก่ ให้แก่ผู้ร่วมบริจาค สิ่งของและฟางอัดฟ่อนให้กับเกษตรกรผู้เลี้ยงสัตว์ที่ประสบอุทกภัย ในพื้นที่จังหวัดของภาคใต้อีกด้วย
รัฐบาลไทย-ข่าวทำเนียบรัฐบาล-​‘รมช.ประภัตร’ คิกออฟเปิดแปลงนาอัจฉริยะ ลดต้นทุน เพิ่มผลผลิต ควบคุมคุณภาพและรายได้อย่างยั่งยืน
วันจันทร์ที่ 14 ธันวาคม 2563
​‘รมช.ประภัตร’ คิกออฟเปิดแปลงนาอัจฉริยะ ลดต้นทุน เพิ่มผลผลิต ควบคุมคุณภาพและรายได้อย่างยั่งยืน
​‘รมช.ประภัตร’ คิกออฟเปิดแปลงนาอัจฉริยะ ลดต้นทุน เพิ่มผลผลิต ควบคุมคุณภาพและรายได้อย่างยั่งยืน หนุนถ่ายทอดความรู้สู่เกษตรกร เผยปลูกข้าว 1 ไร่ ทุนไม่เกิน 3 พันบาท
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวภายหลังเป็นประธานพิธีเปิด  “วันถ่ายทอดเทคโนโลยีแปลงนาอัจฉริยะ” ภายใต้โครงการระบบส่งเสริมเกษตรแบบแปลงใหญ่ ปี 2564 ณ แปลงเรียนรู้ ต.นางบวช อ.เดิมบางนางบวช จ.สุพรรณบุรี ว่า กระทรวงเกษตรและสหกรณ์ มีนโยบายสําคัญในการสนับสนุนส่งเสริมเกษตรแบบแปลงใหญ่ เพื่อลดต้นทุน เพิ่มผลผลิต โดยการดําเนินงานโครงการจัดตั้งศูนย์เรียนรู้การทํานาโดยใช้เทคโนโลยีเกษตรอัจฉริยะ มาประยุกต์ใช้ในพื้นที่ เพื่อลดปัญหาการขาดแคลนแรงานภาคการเกษตร การเพิ่มผลผลิตสินค้าเกษตรที่มีประสิทธิภาพ และเกษตรกรสามารถเข้าถึงเทคโนโลยีการเกษตร ซึ่งสอดคล้องกับการบูรณาการกับทุกหน่วยงานของกระทรวงเกษตรและสหกรณ์ เพื่อให้เกิดประโยชน์สูงสุดแก่เกษตรกร
นายประภัตร กล่าวต่อไปว่า ปัจจุบันการผลิตทางการเกษตรมีเทคโนโลยีใหม่ ๆ ที่ทันสมัย สามารถนํามาใช้ในไร่นาได้ผลดีและจะส่งผลให้การผลิตในภาพรวมของประเทศมีประสิทธิภาพยิ่งขึ้น ดังนั้น ทุกหน่วยงานในสังกัดกระทรวงเกษตรและสหกรณ์ จึงได้ร่วมกันพัฒนา โดยกรมการข้าว ได้มอบหมายให้สถาบันวิทยาศาสตร์ข้าวแห่งชาติ ทําการศึกษาทดลองซึ่งสามารถเพิ่มประสิทธิภาพการปลูกข้าว โดยใช้เทคโนโลยีเกษตรอัจฉริยะ พัฒนาเมล็ดพันธุ์ จนได้ชุดเทคโนโลยีที่เหมาะสมและพร้อมที่จะถ่ายทอดความรู้ดังกล่าวไปสู่เกษตรกร ได้รับความร่วมมือจากทั้งหน่วยงานภาครัฐและเอกชน รวมทั้งเกษตรกร จัดทําแปลงเรียนรู้ด้านข้าว พื้นที่แปลงนากว่า 138 ไร่ ซึ่งการนําเทคโนโลยีที่ทันสมัย จะเป็นเครื่องมือสําคัญ ในการสร้างผลผลิตที่มีคุณภาพ ลดต้นทุนและเพิ่มรายได้ จากการศึกษาและการทดลองเทคโนโลยีแปลงนาอัจฉริยะ พบว่า ต้นทุนในการปลูกข้าว ไม่เกิน 3,000 บาท/ไร่ และหวังอย่างยิ่งว่าโครงการดังกล่าวจะเป็นต้นแบบและเกิดประโยชน์ต่อเกษตรกรทั่วประเทศ
ทั้งนี้ แนวทางเทคโนโลยีเกษตรอัจฉริยะชุดนี้ มี 6 ประเด็นสําคัญ ตั้งแต่ 1.การเตรียมดิน โดยใช้เครื่องปรับดินเลเซอร์ (Laser land levelling) เพื่อการบริหารจัดการน้ําแบบเปียกสลับแห้ง ปรับระดับผิวดินให้เรียบ สม่ําเสมอ    2.การจัดระบบน้ํา ใช้ท่อวัดน้ําอัจฉริยะ แสดงผลปริมาณระดับน้ําทุกชั่วโมงผ่าน Line Application บนมือถือของเกษตรกร โดยใช้ Solar Cell เป็นแหล่งให้พลังงาน เมื่อน้ําต่ํากว่าระดับผิวดิน จึงจะปล่อยน้ําเข้าแปลงนา สามารถลดปริมาณการให้น้ําได้ 46% 3.การติดตามสภาพแวดล้อม สถานีตรวจวัดอากาศ เช่น อุณหภูมิ ความชื้นสัมพัทธ์ ต่างๆ  แบบ real time เข้าระบบ IOT 4.การจัดการปุ๋ย ด้วยเครื่องวิเคราะห์ปริมาณธาตุอาหารในใบพืช (Crop Space) เพื่อเป็นการให้ปุ๋ยอย่างมีประสิทธิภาพตามความต้องการของข้าว 5.การอารักขาพืช โดยการใช้โดรนติดกล้องถ่ายภาพบินตรวจการทําลายของโรค และแมลง รวมทั้งข้าวปนและวัชพืชในข้าว และ 6. มีระบบช่วยตัดสินใจด้วยฐานข้อมูลขนาดใหญ่ (IOT Platform) ซึ่งสามารถส่งข้อมูลไปยังมือถือเกษตรกร ได้ตลอดเวลา ครอบคลุมรัศมี 2 กิโลเมตร หรือประมาณ 1 หมื่นไร่เศษ
รัฐบาลไทย-ข่าวทำเนียบรัฐบาล-ผู้ช่วยรมว.วธ.เป็นประธานในพิธีเปิดงานลานวัฒนธรรม ในงานยอยศยิ่งฟ้าอยุธยามรดกโลก ประจำปี ๒๕๖๓
วันจันทร์ที่ 14 ธันวาคม 2563
ผู้ช่วยรมว.วธ.เป็นประธานในพิธีเปิดงานลานวัฒนธรรม ในงานยอยศยิ่งฟ้าอยุธยามรดกโลก ประจําปี ๒๕๖๓
ผู้ช่วยรมว.วธ.เป็นประธานในพิธีเปิดงานลานวัฒนธรรม ในงานยอยศยิ่งฟ้าอยุธยามรดกโลก ประจําปี ๒๕๖๓
วันที่ ๑๒ ธันวาคม ๒๕๖๓ เวลา ๑๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานในพิธีเปิดงานลานวัฒนธรรม ในงานยอยศยิ่งฟ้าอยุธยามรดกโลก ประจําปี ๒๕๖๓ และร่วมชมการแสดงโขนรามเกียรติ์ ชุด "พระรามราชสุริยวงศ์" โดยมี นางสรัลพัชร ประโมทะกะ รองผู้ว่าราชการจังหวัดพระนครศรีอยุธยา ดร.จิระพันธุ์ พิพพันธุ์ ประธานสภาวัฒนธรรมจังหวัดพระนครศรีอยุธยา วัฒนธรรมจังหวัดพระนครศรีอยุธยา ผู้แทนหน่วยงานภาครัฐและเอกชนในพื้นที่ เครือข่ายวัฒนธรรม ประชาชน และสื่อมวลชน เข้าร่วมพิธี ณ บริเวณลานวัฒนธรรม หน้าพระบรมราชานุสาวรีย์สมเด็จพระรามาธิบดีที่ ๑ (พระเจ้าอู่ทอง) จังหวัดพระนครศรีอยุธยา ทั้งนี้ สภาวัฒนธรรมจังหวัดพระนครศรีอยุธยา ร่วมกับสํานักงานวัฒนธรรมจังหวัดพระนครศรีอยุธยา ดําเนินการจัดกิจกรรม "ลานวัฒนธรรม" ภายในงานยอยศยิ่งฟ้าอยุธยามรดกโลก ระหว่างวันที่ ๑๑ -๒๐ ธันวาคม ๒๕๖๓ โดยมีกิจกรรมประกอบด้วย การจําลองบรรยากาศย้อนรอยวิถีชีวิตอยุธยา การละเล่นของเด็กไทย การสาธิตและจําหน่ายสินค้าทางวัฒนธรรม การแสดงทางวัฒนธรรม การแสดงแบบผ้าไทย และการสาธิตศิลปหัตถกรรม เป็นต้น
รัฐบาลไทย-ข่าวทำเนียบรัฐบาล-รมว.วธ.เป็นประธานงานเปิดตัวหนังสือ “Sri Lanka Charika Kavya : A Thai Niras by Khun Ballobh Kritayanavaj” ในโอกาสครบรอบ ๖๕ ปี การสถาปนาความสัมพันธ์ทางการทูตระหว่างไทยและศรีลังกา
วันจันทร์ที่ 14 ธันวาคม 2563
รมว.วธ.เป็นประธานงานเปิดตัวหนังสือ “Sri Lanka Charika Kavya : A Thai Niras by Khun Ballobh Kritayanavaj” ในโอกาสครบรอบ ๖๕ ปี การสถาปนาความสัมพันธ์ทางการทูตระหว่างไทยและศรีลังกา
รมว.วธ.เป็นประธานงานเปิดตัวหนังสือ “Sri Lanka Charika Kavya : A Thai Niras by Khun Ballobh Kritayanavaj” ในโอกาสครบรอบ ๖๕ ปี การสถาปนาความสัมพันธ์ทางการทูตระหว่างไทยและศรีลังกา
วันที่ ๑๔ ธันวาคม ๒๕๖๓ เวลา ๑๕.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานงานเปิดตัวหนังสือ “Sri Lanka Charika Kavya : A Thai Niras by Khun Ballobh Kritayanavaj” ในโอกาสครบรอบ ๖๕ ปี การสถาปนาความสัมพันธ์ทางการทูตระหว่างไทยและศรีลังกา โดยมี นางสมันตา เค ชยสุริยะ (H.E. Mrs. Samantha K. Jayasuriya) เอกอัครราชทูตศรีลังกาประจําประเทศไทย ให้การต้อนรับ และมี นางยุถิกา อิศรางกูร ณ อยุธยา ผู้ช่วยปลัดกระทรวงวัฒนธรรม ผู้บริหารจุฬาลงกรณ์มหาวิทยาลัย ผู้แทนสถานเอกอัครราชทูตฯ พระภิกษุสงฆ์ พุทธศาสนิกชน แขกผู้มีเกียรติ และผู้แทนหน่วยงานที่เกี่ยวข้อง เข้าร่วมงาน ณ ห้อง ๑๐๕ อาคารมหาจุฬาลงกรณ์ จุฬาลงกรณ์มหาวิทยาลัย กรุงเทพฯ
รัฐบาลไทย-ข่าวทำเนียบรัฐบาล-บก.เพิ่มเติมรายการยาในระบบ OCPA สำหรับผู้มีสิทธิและบุคคลในครอบครัว ที่ป่วยด้วยโรคมะเร็งและโลหิตวิทยา ให้สามารถเบิกจ่ายตรงได้
วันจันทร์ที่ 14 ธันวาคม 2563
บก.เพิ่มเติมรายการยาในระบบ OCPA สําหรับผู้มีสิทธิและบุคคลในครอบครัว ที่ป่วยด้วยโรคมะเร็งและโลหิตวิทยา ให้สามารถเบิกจ่ายตรงได้
กรมบัญชีกลางห่วงใย ใส่ใจคุณภาพชีวิตผู้มีสิทธิและบุคคลในครอบครัวที่ป่วยด้วยโรคมะเร็งและโลหิตวิทยาอย่างต่อเนื่อง โดยเพิ่มเติมรายการยา Erlotinib ในระบบ OCPA ซึ่งใช้รักษาโรคมะเร็งปอดระยะลุกลามถึงแพร่กระจาย ให้สามารถเบิกจ่ายตรงได้
กรมบัญชีกลางห่วงใย ใส่ใจคุณภาพชีวิตผู้มีสิทธิและบุคคลในครอบครัวที่ป่วยด้วยโรคมะเร็งและโลหิตวิทยา อย่างต่อเนื่อง โดยเพิ่มเติมรายการยา Erlotinib ในระบบ OCPA ซึ่งใช้รักษาโรคมะเร็งปอดระยะลุกลามถึงแพร่กระจาย ให้สามารถเบิกจ่ายตรงได้ เพื่อลดภาระให้ผู้มีสิทธิและบุคคลในครอบครัว เริ่มใช้สิทธิได้ตั้งแต่วันที่ 29 พ.ย. 63
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า เนื่องจากปัจจุบันมีผู้มีสิทธิและบุคคลในครอบครัวที่ป่วยด้วยโรคมะเร็งและโลหิตวิทยา และจําเป็นต้องใช้ยาที่มีค่าใช้จ่ายสูง ซึ่งยาบางชนิดไม่สามารถเบิกจ่ายตรงได้ ทําให้ผู้มีสิทธิและบุคคลในครอบครัวต้องสํารองเงินจ่ายไปก่อน กรมบัญชีกลางโดยคณะทํางานพิจารณาแนวทางปรับปรุงและพัฒนาระบบเบิกจ่ายค่ายากลุ่มโรคที่มีค่าใช้จ่ายสูง ซึ่งได้ดําเนินโครงการเบิกจ่ายตรงค่ารักษาพยาบาลสําหรับผู้ป่วยโรคมะเร็งและโลหิตวิทยา (ระบบ OCPA) มาอย่างต่อเนื่อง จึงได้ดําเนินการเพิ่มเติมรายการยาในระบบ OCPA อีก 1 รายการ ได้แก่ ยา Erlotinib เพื่อใช้สําหรับการรักษาโรคมะเร็งปอด ชนิด Non-small cell lung carcinoma (NSCLC) ระยะลุกลามถึงแพร่กระจายที่มีผลตรวจการกลายพันธ์ของยีน Epidermal growth factor receptor (EGFR) เป็นบวก เพื่อบรรเทาภาระให้กับผู้มีสิทธิและบุคคลในครอบครัวให้สามารถเบิกจ่ายตรงได้ โดยไม่ต้องทดรองจ่ายเงินไปก่อน เริ่มใช้สิทธิได้ตั้งแต่วันที่ 29 พฤศจิกายน 2563 เป็นต้นไป
“สถานพยาบาลจะต้องดําเนินการลงทะเบียนแพทย์ผู้ทําการรักษาและผู้ป่วย พร้อมทั้งส่งข้อมูลการใช้ยาในระบบ OCPA เพื่อขออนุมัติเบิกค่ายา ขอต่ออายุการเบิกค่ายา ขอหยุดการใช้ยาและต้องได้รับอนุมัติจากระบบ OCPA ก่อน จึงจะสามารถเบิกจ่ายจากทางราชการได้ ซึ่งปัจจุบันระบบ OCPA มีรายการยาสําหรับการรักษาโรคมะเร็งและโลหิตวิทยาที่เบิกจ่ายตรงได้ จํานวนทั้งสิ้น 23 รายการ และ 36 เงื่อนไขข้อบ่งชี้ ทั้งนี้ กรมบัญชีกลางยังคงปรับปรุงแนวทางการรักษาโรคมะเร็งและโลหิตวิทยาอย่างต่อเนื่อง เพื่อให้ผู้มีสิทธิและบุคคลในครอบครัวที่ป่วยด้วยโรคมะเร็งและโลหิตวิทยา สามารถเข้าถึงการรักษาที่มีคุณภาพ และเกิดประโยชน์สูงสุด หากมีข้อสงสัยสามารถสอบถามเพิ่มเติมได้ที่ Call Center กรมบัญชีกลาง 02 270 6400 ในวันและเวลาราชการ ” อธิบดีกรมบัญชีกลางกล่าว
รัฐบาลไทย-ข่าวทำเนียบรัฐบาล-ธ.ก.ส. เดินหน้าโอนเงินประกันรายได้เกษตรกรชาวสวนยาง ระยะที่ 2
วันจันทร์ที่ 14 ธันวาคม 2563
ธ.ก.ส. เดินหน้าโอนเงินประกันรายได้เกษตรกรชาวสวนยาง ระยะที่ 2
ธ.ก.ส. พร้อมจ่ายเงินตามโครงการประกันรายได้เกษตรกรชาวสวนยาง ระยะที่ 2 แก่เจ้าของสวนยางและคนกรีดยาง เพื่อสร้างความมั่นคงด้านรายได้และบรรเทาความเดือดร้อนจากปัญหาราคายางพาราตกต่ํา อันเนื่องจากภาวะเศรษฐกิจถดถอยและการแพร่ระบาดของเชื้อไวรัสโควิด-19
ธ.ก.ส. พร้อมจ่ายเงินตามโครงการประกันรายได้เกษตรกรชาวสวนยาง ระยะที่ 2 แก่เจ้าของสวนยางและคนกรีดยาง เพื่อสร้างความมั่นคงด้านรายได้และบรรเทาความเดือดร้อนจากปัญหาราคายางพาราตกต่ํา อันเนื่องจากภาวะเศรษฐกิจถดถอยและการแพร่ระบาดของเชื้อไวรัสโควิด-19 โดยประกันราคายางพาราแผ่นดิบ 60 บาท/กก. น้ํายางสด 57 บาท/กก. และยางก้อนถ้วย 23 บาท/กก. เป้าหมายเกษตรกร 1.83 ล้านราย วงเงินกว่า 9,700 ล้านบาท ดีเดย์โอนเงินรอบแรก 10 ธันวาคมนี้ เข้าบัญชีเกษตรกรโดยตรงกว่า 9 แสนราย เป็นเงินกว่า 1,000 ล้านบาท
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรี เมื่อวันที่ 3 พฤศจิกายน 2563 ซึ่งเสนอโดยกระทรวงเกษตรและสหกรณ์ และมติคณะกรรมการ ธ.ก.ส. เมื่อวันที่ 26 พฤศจิกายน 2563 เห็นชอบให้ ธ.ก.ส. ดําเนินโครงการประกันรายได้เกษตรกรชาวสวนยาง ระยะที่ 2 เพื่อให้เกษตรกรชาวสวนยางมีรายได้ที่แน่นอนจากการประกันรายได้ ช่วยบรรเทาความเดือดร้อนจากปัญหาราคายางตกต่ํา อันเนื่องมากจากภาวะเศรษฐกิจถดถอยจากวิกฤตการแพร่ระบาดของเชื้อไวรัสโควิด-19 และสร้างความมั่นคงในอาชีพ เป้าหมายเกษตรกร 1.83 ล้านราย พื้นที่สวนยางกว่า 18.28 ล้านไร่ วงเงินงบประมาณ 9,717 ล้านบาท โดยประกันรายได้ตามการผลิตแต่ละประเภท ได้แก่ ยางพาราแผ่นดิบคุณภาพดี ประกันราคา 60 บาท/กิโลกรัม น้ํายางสด (DRC 100%) ประกันราคา 57 บาท/กิโลกรัม และยางก้อนถ้วย (DRC 50%) ประกันราคา 23 บาท/กิโลกรัม กําหนดระยะเวลาประกันรายได้เป็นระยะเวลา 6 เดือน (เดือนตุลาคม 2563 – มีนาคม 2564) โดยในวันนี้ (10 ธันวาคม 2563) ธ.ก.ส. ได้เริ่มโอนเงินประกันรายได้ดังกล่าวไปแล้วกว่า 1,000 ล้านบาท แก่เกษตรกรจํานวนกว่า 9 แสนราย
สําหรับหลักเกณฑ์การจ่ายเงินประกันรายได้ เกษตรกรชาวสวนยางต้องขึ้นทะเบียนและแจ้งข้อมูลพื้นที่การปลูกยางกับการยางแห่งประเทศไทย (กยท.) โดยเป็นสวนยางพาราอายุ 7 ปีขึ้นไป ที่เปิดกรีดแล้ว รายละไม่เกิน 25 ไร่ กําหนดปริมาณผลผลิตยางที่จะประกันรายได้ ผลผลิตยางแห้ง (DRC 100%) จํานวน 20 กิโลกรัม/ไร่/เดือน และผลผลิตยางก้อนถ้วย (DRC 50%) จํานวน 40 กิโลกรัม/ไร่/เดือน ทั้งนี้ การยางแห่งประเทศไทยจะทําการตรวจสอบและรับรองสิทธิ์ พร้อมทั้งประมวลผล ส่งมายัง ธ.ก.ส. เพื่อให้โอนเงินเข้าบัญชีเกษตรกรโดยตรง ซึ่งเงินค่าประกันรายได้ในแต่ละเดือน = (ราคายางที่ประกันรายได้-ราคาอ้างอิงการขาย) X ปริมาณผลผลิตยางตามเนื้อที่กรีดยาง โดยแบ่งสัดส่วนรายได้ หากเจ้าของสวนกรีดเองจะได้รับส่วนต่างประกันรายได้ทั้งจํานวน กรณีจ้างกรีดยาง เจ้าของสวนยางจะได้ร้อยละ 60 และคนกรีดจะได้ร้อยละ 40 ของรายได้ทั้งหมด โดยมีการประกาศราคากลางอ้างอิงทุกเดือน และจะมีการจ่ายเงิน ตั้งแต่เดือนพฤศจิกายน 2563 – กันยายน 2564 ซึ่งเกษตรกรสามารถตรวจสอบการโอนเงินได้ผ่านทางแอปพลิเคชัน ธ.ก.ส. A-Mobile ตลอด 24 ชั่วโมง หรือที่ ธ.ก.ส. ทุกสาขาทั่วประเทศ และกรณีที่เกษตรกรลูกค้าสมัครใช้บริการ BAAC Connect จะได้รับข้อความแจ้งเตือนผ่าน LINE Official BAAC Family เมื่อเงินเข้าบัญชีของท่านแล้ว
รัฐบาลไทย-ข่าวทำเนียบรัฐบาล-กระทรวงวัฒนธรรม เร่งช่วยเครือข่ายวัฒนธรรม-ชุมชนคุณธรรมฯ ที่ได้รับผลกระทบจากน้ำท่วมนครศรีธรรมราช
วันศุกร์ที่ 11 ธันวาคม 2563
กระทรวงวัฒนธรรม เร่งช่วยเครือข่ายวัฒนธรรม-ชุมชนคุณธรรมฯ ที่ได้รับผลกระทบจากน้ําท่วมนครศรีธรรมราช
กระทรวงวัฒนธรรม เร่งช่วยเครือข่ายวัฒนธรรม-ชุมชนคุณธรรมฯ ที่ได้รับผลกระทบจากน้ําท่วมนครศรีธรรมราช
เมื่อเร็วๆนี้ นางยุพา ทวีวัฒนะกิจบวร ปลัดกระทรวงวัฒนธรรม พร้อมคณะข้าราชการกระทรวงวัฒนธรรม เดินทางไปราชการเพื่อตรวจเยี่ยมให้กําลังใจเครือข่ายทางด้านศาสนา ศิลปะและวัฒนธรรม และเครือข่ายชุมชนคุณธรรมน้อมนําหลักปรัชญาของเศรษฐกิจพอเพียง ขับเคลื่อนด้วยพลัง บวร ที่ได้รับผลกระทบจากสถานการณ์ภัยพิบัติอุทกภัย โดยมี นายสมพงษ์ มากมณี รองผู้ว่าราชการจังหวัดนครศรีธรรมราช นางศศิฑอณร์ สุวรรณมณี ผู้ตรวจราชการกระทรวงวัฒนธรรม นางโชติกา อัครกิจโสภากุล ผู้อํานวยการกองกลาง นางกฤตษญา ตระบันพฤกษ์ วัฒนธรรมจังหวัดนครศรีธรรมราช ผู้บริหาร และเจ้าหน้าที่กระทรวงวัฒนธรรมเข้าร่วม ณ ชุมชนคุณธรรมวัดศรีสุวรรณนาราม หมู่ที่ ๗ ต.คลองน้อย อ.ปากพนัง จ.นครศรีธรรมราช โดยมีนายประจักร์ แขดวง ผู้ใหญ่บ้าน เป็นผู้กล่าวต้อนรับและรายงานสถานการณ์การเกิดอุทกภัยในช่วงระหว่างวันที่ ๑-๔ ธันวาคม ๒๕๖๓ ทําให้เกิดความเสียหายต่อพื้นที่ชุมชนคุณธรรมฯ อย่างต่อเนื่อง
ในโอกาสนี้ปลัดกระทรวงวัฒนธรรม ได้มอบถุงยังชีพแก่ตัวแทนผู้ประสบภัยจํานวน ๒๐ ครัวเรือน พร้อมกล่าวให้กําลังใจผู้ประสบอุทกภัย เดินทางไปวัดศรีสุวรรณาราม กราบนมัสการพระถาวร ถาวโร รักษาการเจ้าอาวาสวัดศรีสุวรรณาราม พร้อมถวายผ้าไตรแก่คณะสงฆ์จํานวน ๔ รูป จากนั้นลงพื้นที่มอบถุงยังชีพให้แก่ผู้ประสบภัย ผู้ป่วยติดเตียง ผู้สูงอายุ ในพื้นที่ชุมชนคุณธรรมฯ ด้วย
ทั้งนี้ชุมชนคุณธรรมฯ วัดศรีสุวรรณาราม (บ้านเปี๊ยะหัวเนิน) เดิมพื้นที่แห่งนี้มีแม่น้ําไหลผ่านเป็นระยะทางยาวมาก และมีแตกสาขาเป็นคลองเล็กๆ หลายสาย ชาวบ้านจึงเรียกว่า “คลองน้อย” ต่อมาเมื่อมีการจัดตั้งตําบลขึ้นมาจึงใช้ชื่อว่า “ตําบลคลองน้อย” มาจนถึงปัจจุบัน มีหมู่บ้านทั้งสิ้น ๑๖ หมู่บ้าน ทําอาชีพเกษตรกรรม รับจ้าง มีผลไม้ขึ้นชื่อ คือ ส้มโอแสงวิมาน อยู่ห่างจากจังหวัดนครศรีธรรมราช ๑๙ กิโลเมตร โดยชุมชนคุณธรรมฯ วัดศรีสุวรรณาราม มีพระถาวร ถาวโร รักษาการเจ้าอาวาวัดศรีสุวรรณาราม
รัฐบาลไทย-ข่าวทำเนียบรัฐบาล-กระทรวงยุติธรรม เดินหน้ากำหนดแนวทางการให้ความช่วยเหลือประชาชนในการปราบปรามการกระทำความผิดในลักษณะแชร์ลูกโซ่
วันศุกร์ที่ 11 ธันวาคม 2563
กระทรวงยุติธรรม เดินหน้ากําหนดแนวทางการให้ความช่วยเหลือประชาชนในการปราบปรามการกระทําความผิดในลักษณะแชร์ลูกโซ่
นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม เป็นประธานการประชุมคณะกรรมการศูนย์ปฏิบัติการป้องกันและปราบปรามการกระทําความผิดการฉ้อโกงประชาชนในลักษณะแชร์ลูกโซ่
เมื่อวันอังคารที่ ๘ ธันวาคม ๒๕๖๓ เวลา ๑๓.๓๐ น. ณ ห้องประชุมกระทรวงยุติธรรม ๖ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม เป็นประธานการประชุมคณะกรรมการศูนย์ปฏิบัติการป้องกันและปราบปรามการกระทําความผิดการฉ้อโกงประชาชนในลักษณะแชร์ลูกโซ่ เพื่อกําหนดแนวทางการให้ความช่วยเหลือประชาชนในการปราบปรามการกระทําความผิดในลักษณะแชร์ลูกโซ่ โดยมี นายสหการณ์ เพ็ชรนรินทร์ รองปลัดกระทรวงยุติธรรม คณะกรรมการฯ พร้อมด้วยผู้แทนจากกรมคุ้มครองสิทธิและเสรีภาพ กรมบังคับคดี สํานักงานอัยการสูงสุด กระทรวงมหาดไทย และหน่วยงานที่เกี่ยวข้อง เข้าร่วมฯ
ทั้งนี้ ที่ประชุมได้มีมติในการกําหนดแนวทางการดําเนินการของคณะอนุกรรมการป้องกันและปราบปรามการกระทําความผิดอันเกิดจากการฉ้อโกงประชาชนในลักษณะแชร์ลูกโซ่ โดยเน้นย้ําให้ความช่วยเหลือประชาชนในเชิงรุก รวดเร็ว และเป็นธรรมมากที่สุด และกําหนดแนวทางการดําเนินคดีตามพระราชกําหนดการกู้ยืมเงินที่เป็นการฉ้อโกงประชาชน พ.ศ. ๒๕๒๗ โดยเห็นควรให้มีการกําหนดแนวทางการดําเนินคดีให้มีความชัดเจน และสามารถบูรณาการให้ความช่วยเหลือประชาชนระหว่างหน่วยงานที่เกี่ยวข้องได้อย่างแท้จริง พร้อมทั้งกําหนดแนวทางการดําเนินการกรณีการบังคับคดีแก่จําเลยในคดีอาญาฐานความผิดร่วมกันฉ้อโกงประชาชนและร่วมกันกู้ยืมเงินที่เป็นการฉ้อโกงประชาชน ซึ่งต่อมามีการถูกฟ้องล้มละลาย
รัฐบาลไทย-ข่าวทำเนียบรัฐบาล-“สุชาติ” ชี้ช่อง ช่วยสถานประกอบกิจการฟื้นฟูกิจการหลังน้ำลด ด้วยเงินกองทุนความปลอดภัยฯ
วันศุกร์ที่ 11 ธันวาคม 2563
“สุชาติ” ชี้ช่อง ช่วยสถานประกอบกิจการฟื้นฟูกิจการหลังน้ําลด ด้วยเงินกองทุนความปลอดภัยฯ
“สุชาติ” ชี้ช่องทางช่วยเหลือสถานประกอบกิจการในพื้นที่ภาคใต้ที่ได้รับผลกระทบน้ําท่วม กู้เงินกองทุนความปลอดภัย อาชีวอนามัย และสภาพแวดล้อมในการทํางานจากกรมสวัสดิการและคุ้มครองแรงงาน (กสร.) ด้วยดอกเบี้ยต่ํา ปลอดเงินต้นในปีแรก ฟื้นฟูกิจการหลังน้ําลด
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากสถานการณ์น้ําท่วมในหลายพื้นที่จังหวัดทางภาคใต้ มีสถานประกอบกิจการและลูกจ้างได้รับผลกระทบหลายแห่ง ซึ่งได้กําชับให้ทุกหน่วยงานในสังกัดกระทรวงแรงงานในแต่ละจังหวัดที่ได้รับผลกระทบลงพื้นที่เร่งให้ความช่วยเหลือดําเนินการบรรเทาความเดือดร้อนให้กับนายจ้าง สถานประกอบกิจการ และลูกจ้าง โดยในระยะแรกให้สํานักงานสวัสดิการและ คุ้มครองแรงงานจังหวัด เข้าไปตรวจเยี่ยมสถานประกอบกิจการที่ประสบปัญหาอุทกภัย ร่วมกับหน่วยงานในสังกัดกระทรวงแรงงานดําเนินการให้ความช่วยเหลือ ตามความเหมาะสมและขอความร่วมมือจากนายจ้างให้ผ่อนผันเวลาทํางาน หรืออนุญาตให้ลูกจ้างที่ไม่สามารถมาทํางานได้ตามปกติสามารถหยุดงานโดยไม่ถือเป็นวันลาระยะที่สองดําเนินการบรรเทาความเดือดร้อนหลังจากน้ําลด ซึ่งสถานประกอบกิจการที่เกิดปัญหาเครื่องจักร เครื่องมือ อุปกรณ์การผลิตเกิดความเสียหาย ซึ่งอาจก่อให้เกิดความไม่ปลอดภัยในการทํางานของลูกจ้างได้ จึงได้สั่งการให้กรมสวัสดิการและคุ้มครองแรงงานนําเงินกองทุนความปลอดภัย อาชีวอนามัย และสภาพแวดล้อมในการทํางานมาให้สถานประกอบกิจการกู้ยืมในอัตราดอกเบี้ยต่ํา เพื่อนําไปเป็นเงินทุนในการปรับปรุงซ่อมแซมเครื่องจักร เครื่องมือ อุปกรณ์ต่าง ๆ ให้มีความพร้อมในการผลิตหรือดําเนินกิจการต่อไปได้อย่างปลอดภัย
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวเสริมว่า เงินกองทุนดังกล่าวจัดตั้งขึ้น ตามพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ.2554 โดยมีวัตถุประสงค์ เพื่อสนับสนุนการดําเนินงานด้านความปลอดภัย อาชีวอนามัย และสภาพแวดล้อมในการทํางาน การแก้ไขสภาพความไม่ปลอดภัย การป้องกันการเกิดอุบัติเหตุและโรคอันเนื่องจากการทํางาน รวมทั้งการดําเนินกิจกรรมใด ๆ เพื่อการส่งเสริมและการพัฒนางานด้านความปลอดภัยฯ ภายในกรอบวงเงิน300ล้านบาท โดยนายจ้าง สถานประกอบกิจการสามารถกู้ยืมไปฟื้นฟูกิจการหลังน้ําลดได้โดยไม่จํากัดวงเงินตามแต่ความต้องการ และเหตุผลที่เหมาะสมในการปรับปรุง ซ่อมแซม เพื่อให้เกิดความปลอดภัยต่อการทํางานของลูกจ้าง ในอัตราดอกเบี้ยร้อยละ2ต่อปี ผ่อนชําระไม่เกิน5ปี ปลอดเงินต้นในปีแรก ทั้งนี้ หากสนใจสอบถามรายละเอียดเพิ่มเติมได้ที่ กองทุนความปลอดภัย อาชีวอนามัย และสภาพแวดล้อมในการทํางาน กรมสวัสดิการและคุ้มครองแรงงาน โทรศัพท์ 0 2448 9128-39 ต่อ 801-2 หรือที่E-mailSafetyfind@labour.mail.go.th﻿
รัฐบาลไทย-ข่าวทำเนียบรัฐบาล-‘รมช.ประภัตร’ ตรวจเยี่ยมศพก.การเลี้ยงจิ้งหรีดบ้านแสนตอ สนับสนุนสร้างรายได้อาหารแห่งอนาคต
วันศุกร์ที่ 11 ธันวาคม 2563
‘รมช.ประภัตร’ ตรวจเยี่ยมศพก.การเลี้ยงจิ้งหรีดบ้านแสนตอ สนับสนุนสร้างรายได้อาหารแห่งอนาคต
‘รมช.ประภัตร’ ตรวจเยี่ยมศพก.การเลี้ยงจิ้งหรีดบ้านแสนตอ สนับสนุนสร้างรายได้อาหารแห่งอนาคต
วันที่ 11 ธันวาคม 2563 นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวในโอกาสลงพื้นที่เยี่ยมชม ศูนย์การเรียนรู้การเพิ่มประสิทธิภาพการผลิตสินค้าเกษตร (ศพก.) การเลี้ยงจิ้งหรีดบ้านแสนตอ อําเภอน้ําพอง จังหวัดขอนแก่น ว่า ปัจจุบันแปลงการเรียนรู้ตามระบบส่งเสริมการเกษตรแปลงใหญ่ “จิ้งหรีด” จังหวัดขอนแก่น ของนายเพ็ชร วงศ์ธรรม มีการเลี้ยงจิ้งหรีดระบบปิด จํานวน 11 บ่อ ซึ่งเป็นแปลงเรียนรู้และเป็นตัวอย่างของชุมชน ซึ่งแมลงนับเป็นแหล่งอาหารชั้นดีและราคาไม่แพง ทั้งนี้จากการศึกษาพบว่า จิ้งหรีด 4 ตัว ให้คุณค่าทางแคลเซียมเท่ากับดื่มนม 1 แก้ว จิ้งหรีดมีคุณค่าทางโปรตีน
“ในอุตสาหกรรมอาหารต่างประเทศจิ้งหรีดเป็นที่ต้องการของตลาด มีการนําไปทําเส้นพาสต้า โปรตีนผง คุกกี้จิ้งหรีด ดังนั้นจึงต้องสนับสนุนส่งเสริมให้เกษตรกรไทยได้รับความรู้ ส่งเสริมเทคโนโลยีเกษตรสมัยใหม่ เพิ่มประสิทธิภาพในการส่งออก สร้างรายได้ อาชีพทางเลือก เพิ่มศักยภาพใหม่ให้กับชุมชน ได้มีทางเลือกที่หลากหลาย” นายประภัตร กล่าว
รัฐบาลไทย-ข่าวทำเนียบรัฐบาล-สาธิต ชวนคนไทยออกกำลังกาย “ก้าวท้าใจ ซีซั่น 3” ห่างไกลโรค สุขภาพดีรับปีใหม่
วันเสาร์ที่ 12 ธันวาคม 2563
สาธิต ชวนคนไทยออกกําลังกาย “ก้าวท้าใจ ซีซั่น 3” ห่างไกลโรค สุขภาพดีรับปีใหม่
รัฐมนตรีช่วยว่าการกระทรวงสารารณสุข เปิดตัวกิจกรรมก้าวท้าใจ ซีซั่น 3 ชวนคนไทยออกกําลังกายอย่างถูกวิธี สร้างสุขภาพดี รับปีใหม่ เปิดรับสมัครในเดือนกุมภาพันธ์ 2564 เริ่มสะสมระยะทาง, ระยะเวลา และบันทึกสะสมแต้มสุขภาพ (Health point)
รัฐมนตรีช่วยว่าการกระทรวงสารารณสุข เปิดตัวกิจกรรมก้าวท้าใจ ซีซั่น 3 ชวนคนไทยออกกําลังกายอย่างถูกวิธี สร้างสุขภาพดี รับปีใหม่ เปิดรับสมัครในเดือนกุมภาพันธ์ 2564 เริ่มสะสมระยะทาง, ระยะเวลา และบันทึกสะสมแต้มสุขภาพ (Health point) ตั้งแต่มีนาคม - มิถุนายน เป้าหมาย 100 วัน 100 กิโลเมตร 1 ล้านคน และครบ 2 ล้านคนภายในปี 2564
วันนี้ (12 ธันวาคม 2563) ที่ศูนย์กีฬาสะพานหิน เทศบาลนครภูเก็ต จ.ภูเก็ต ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานเปิดตัวโครงการมหกรรม “ภูเก็ต ท้าใจ ชวนพลพรรค รักษ์สุขภาพ” พื้นที่เขตสุขภาพที่ 11ภายใต้โครงการก้าวท้าใจ ซีซั่น 3 พร้อมด้วยนายแพทย์สุวรรณชัย วัฒนายิ่งเจริญชัย อธิบดีกรมอนามัย โดยดร.สาธิต ให้สัมภาษณ์ว่า ในปี 2564 กระทรวงสาธารณสุขชวนคนไทยสร้างสุขภาพดี รับปีใหม่ด้วยการออกกําลังกายทุกรูปแบบ จัดกิจกรรม “ก้าวท้าใจ” ต่อเนื่องเป็นซีซั่น 3 ซึ่งผลงานก้าวท้าใจทั้ง 2 ซีซั่นที่ผ่านมา และโครงการ 10 ล้านครอบครัวไทยออกกําลังกายเพื่อสุขภาพ พบว่าประสบความสําเร็จเป็นที่น่าพอใจ มีประชาชนทั่วประเทศให้ความสนใจ ลงทะเบียนร่วมโครงการถึง 1,344,328 คน โดยมีพลังงานสะสมรวม 1,153,009,863 กิโลแคลลอรี และมียอดสะสมของระยะทาง เดิน-วิ่ง รวม 15,005,096 กิโลเมตร ปั่นจักรยาน 2,815,318 กิโลเมตร แอโรบิค 20,534,603 นาที คีตะมวยไทย 3,429,236 นาที โยคะ 3,987,730 นาที และบอดี้เวทเทรนนิ่ง 6,218,454 นาที
สําหรับก้าวท้าใจ ซีซั่น 3 จะเปิดรับสมัครในเดือนกุมภาพันธ์ 2564 เริ่มสะสมระยะทาง, ระยะเวลา และบันทึกสะสมแต้มสุขภาพ (Health point) ตั้งแต่เดือนมีนาคม - มิถุนายน 2564 มีเป้าหมาย 100 วัน 100 กิโลเมตร 1 ล้านคน และตั้งเป้าครบ 2 ล้านคนภายในปี 2564 โดยให้ภาคีเครือข่าย และหน่วยงานในสังกัด ทั้งเขตสุขภาพ 13 เขต สํานักงานสาธารณสุขจังหวัด สํานักงานสาธารณสุขอําเภอ โรงพยาบาลส่งเสริมสุขภาพตําบล ร่วมกิจกรรมและรณรงค์ให้กลุ่มเป้าหมายในสถานประกอบการ และประชาชนที่สนใจเข้าร่วมโครงการ ติดตามรายละเอียดได้ที่ https://activefam.anamai.moph.go.th/ หรือสอบถามกองกิจกรรมทางกายเพื่อสุขภาพ กรมอนามัย โทร. 0 2590 4413
“การเปิดตัวโครงการที่จังหวัดภูเก็ตในครั้งนี้ เป็นการสร้างกระแสความตื่นตัวเรื่องการออกกําลังกายที่เหมาะสม ถูกวิธี และทําอย่างต่อเนื่อง สม่ําเสมอ ซึ่งจะช่วยสร้างความแข็งแรงระบบการไหลเวียนโลหิต ระบบหายใจ กล้ามเนื้อและกระดูก ลดการป่วยโรคไม่ติดต่อเรื้อรัง ลดภาระค่าใช้จ่ายการรักษาพยาบาล รวมทั้งยังทําให้เกิดความกระตือรือร้น ลดความเครียด และภาวะซึมเศร้าได้อีกด้วย” ดร.สาธิตกล่าว
********************************* 12 ธันวาคม 2563
รัฐบาลไทย-ข่าวทำเนียบรัฐบาล-รัฐบาลจัดพิธีเจริญพระพุทธมนต์ทุกเสาร์ต่อเนื่องถึงปีใหม่  ปลื้มประชาชนสนใจเข้าร่วมจำนวนมาก
วันเสาร์ที่ 12 ธันวาคม 2563
รัฐบาลจัดพิธีเจริญพระพุทธมนต์ทุกเสาร์ต่อเนื่องถึงปีใหม่  ปลื้มประชาชนสนใจเข้าร่วมจํานวนมาก
รัฐบาลจัดพิธีเจริญพระพุทธมนต์ทุกเสาร์ต่อเนื่องถึงปีใหม่  ปลื้มประชาชนสนใจเข้าร่วมจํานวนมาก
นายอนุชานาคาศัยรัฐมนตรีประจําสํานักนายกรัฐมนตรีเปิดเผยว่าจากการที่รัฐบาลโดยสํานักงานพระพุทธศาสนาจัดพิธีเจริญพระพุทธมนต์ทุกวันเสาร์เพื่อความเป็นสิริมงคลให้กับแผ่นดินและในโอกาสวันคล้ายวันพระราชสมภพพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตร วันชาติและวันพ่อแห่งชาติ5ธันวาคม2563พบว่าประชาชนสนใจเข้าร่วมเป็นจํานวนมากจึงได้เสนอไปยังมหาเถรสมาคมพิจารณาจัดพิธีต่อเนื่องนั้น
สําหรับวันนี้พบว่าหลายจังหวัดมีการจัดพิธีเจริญพระพุทธมนต์อย่างต่อเนื่องโดยในพื้นที่กรุงเทพมหานครจัดขึ้นที่วัดบวรนิเวศราชวรวิหารโดยมีสมเด็จพระวันรัตกรรมการมหาเถรสมาคมเจ้าอาวาสวัดบวรนิเวศราชวรวิหารเป็นประธานฝ่ายสงฆ์มีประชาชนเข้าร่วมเป็นจํานวนมากซึ่งประชาชนส่วนมากเคยมาร่วมพิธีแล้วและเมื่อได้รับข่าวสารขยายเวลาการจัดพิธีจนถึงสิ้นปีจึงทยอยมาร่วมพิธีในวันนี้นอกจากนี้ยังมีประชาชนบางส่วนที่เคยร่วมพิธีเป็นครั้งแรกโดยส่วนมากมองว่าเป็นกิจกรรมที่ดีได้ร่วมน้อมนําหลักธรรมคําสอนทางพระพุทธศาสนาไปถือปฏิบัติในช่วงที่ประเทศไทยเผชิญปัญหาหลายด้านอีกทั้งยังเป็นการน้อมรําลึกในพระมหากรุณาธิคุณในหลวงรัชกาลที่9แสดงออกถึงความจงรักภักดีต่อสถาบันกษัตริย์
สําหรับพิธีเจริญพระพุทธมนต์วันเสาร์อีก2ครั้งก่อนสิ้นปีตรงกับวันเสาร์ที่19ธันวาคม2563และวันเสาร์ที่26ธันวาคม2563โดยกําหนดจัดพิธีพร้อมกันทั่วประเทศเวลา10.00น.เป็นต้นไปประชาชนในพื้นที่กรุงเทพมหานครและใกล้เคียงสามารถเข้าร่วมพิธีได้ที่วัดบวรนิเวศราชวรวิหารประชาชนต่างจังหวัดสามารถเข้าร่วมพิธีได้ที่วัดประจําจังหวัดหรืออําเภอหรือสถานที่ตามที่ทางจังหวัดเห็นสมควรจึงขอเชิญประชาชนเข้าร่วมพิธีตามวันเวลาและสถานที่ดังกล่าวโดยพร้อมเพรียงกัน
.................
รัฐบาลไทย-ข่าวทำเนียบรัฐบาล-นายกรัฐมนตรีเตรียมเปิดบริการรถไฟฟ้าสายสีเขียวตลอดเส้นทางทั้ง 59 สถานี  เชื่อมการเดินทาง 3 จังหวัด พร้อมทดลองนั่งรถไฟฟ้าสายสีทองไร้คนขับสายแรกของไทยเที่ยวปฐมฤกษ์  16 ธ.ค.นี้
วันเสาร์ที่ 12 ธันวาคม 2563
นายกรัฐมนตรีเตรียมเปิดบริการรถไฟฟ้าสายสีเขียวตลอดเส้นทางทั้ง 59 สถานี  เชื่อมการเดินทาง 3 จังหวัด พร้อมทดลองนั่งรถไฟฟ้าสายสีทองไร้คนขับสายแรกของไทยเที่ยวปฐมฤกษ์  16 ธ.ค.นี้
นายกรัฐมนตรีเตรียมเปิดบริการรถไฟฟ้าสายสีเขียวตลอดเส้นทางทั้ง 59 สถานี  เชื่อมการเดินทาง 3 จังหวัด ปทุมธานี-กรุงเทพ-สมุทรปราการ  พร้อมทดลองนั่งรถไฟฟ้าสายสีทองไร้คนขับสายแรกของไทยเที่ยวปฐมฤกษ์  16 ธ.ค.นี้
นายอนุชาบูรพชัยศรีโฆษกประจําสํานักนายกรัฐมนตรีเผยพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมจะเป็นประธานการเปิดบริการเดินรถโครงการรถไฟฟ้าสายสีเขียวช่วงหมอชิต-สะพานใหม่-คูคตและโครงการระบบขนส่งมวลชนขนาดรองสายสีทองโดยนายกรัฐมนตรีและสื่อมวลชนจะได้ร่วมโดยสารรถไฟฟ้าสายสีทองที่เชื่อมต่อรถไฟฟ้าสายสีเขียวจากสถานีกรุงธนบุรีไปยังสถานีคลองสานเพื่อเป็นการเปิดให้บริการรถไฟฟ้าสายสีทองเที่ยวปฐมฤกษ์ในวันพุธที่16 ธันวาคมนี้ด้วยการพัฒนาระบบรถขนส่งมวลชนแบบไร้รอยต่อระหว่างรถไฟฟ้าสายสีเขียวและสายสีทองนี้ทําให้สามารถเชื่อมการเดินทางของประชาชนถึง3จังหวัดคือปทุมธานีกรุงเทพฯและสมุทรปราการเพิ่มทางเลือกในการเดินทางสําหรับประชาชนรวมทั้งรถไฟฟ้าสายสีทองยังเป็นระบบรถไฟฟ้าล้อยางไร้คนขับสายแรกของประเทศไทยช่วยลดมลพิษและประหยัดพลังงานอีกด้วย
ทั้งนี้ การเปิดให้บริการเดินรถโครงการรถไฟฟ้าสายสีเขียวช่วงหมอชิต-สะพานใหม่-คูคตเพิ่มจํานวน7สถานี(สถานีพหลโยธิน59สถานีสายหยุดสถานีสะพานใหม่สถานีโรงพยาบาลภูมิพลอดุลยเดชสถานีพิพิธภัณฑ์กองทัพอากาศสถานีแยกคปอ.และสถานีคูคต)ซึ่งเป็นส่วนสุดท้ายเป็นผลให้โครงการรถไฟฟ้าสายสีเขียวประสบความสําเร็จในการเปิดให้บริการครบทุกสถานี ตลอดเส้นทางทั้ง59สถานีรวมระยะทางกว่า68กิโลเมตรคาดว่าเมื่อรวมกับเส้นทางที่เปิดสามารถรองรับผู้โดยสารได้ถึง1,500,000เที่ยว/คนต่อวัน ขณะที่โครงการรถไฟฟ้าสายสีทองเป็นโครงการขนส่งมวลชนขนาดรองระยะที่1มีระยะทาง1.8กิโลเมตรประกอบด้วย3สถานี คือกรุงธน-เจริญนคร-คลองสาน เป็นระบบขนส่งมวลชนแบบนําทางอัตโนมัติAutomated Guideway Transit (AGT)หรือรถไฟฟ้าระบบAutomated People Mover (APM) คาดการณ์ผู้โดยสาร42,000เที่ยวคน/วันซึ่งสามารถเชื่อมโยงการเดินทางด้วยระบบล้อรางรวมทั้งการเดินทางด้วยเรือโดยสารในแม่น้ําเจ้าพระยาอีกด้วย
โฆษกประจําสํานักนายกรัฐมนตรีกล่าวเพิ่มเติมว่าการพัฒนาโครงข่ายรถไฟฟ้าในเขตกรุงเทพฯและปริมณฑลทั้ง14สายระยะทางกว่า553.41กิโลเมตรปัจจุบันเปิดให้บริการแล้ว9เส้นทางและตั้งแต่ปีหน้าเป็นต้นไปจะมีการเปิดให้บริการรถไฟฟ้าในทุกๆปีเช่น2564ได้แก่สีแดงเข้ม(บางซื่อ-รังสิต) สีแดงอ่อน(บางซื่อ–ตลิ่งชัน)ปี2565 สีชมพู(แคราย-มีนบุรี) สีเหลือง(ลาดพร้าว-สําโรง)และปี2566 สีแดงเข้ม(รังสิต-มหาวิทยาลัยธรรมศาสตร์ศูนย์รังสิต) สีแดงอ่อน(ตลิ่งชัน-ศาลายา) -สีแดงอ่อน(ตลิ่งชัน-ศิริราช)เป็นต้น “ทั้งนี้รัฐบาลยังมีการลงทุนพัฒนาระบบรางทั้งรถไฟฟ้า​ รถไฟ​ทาง​คู่รถไฟ​ทางสาย​ใหม่​และ​รถ​ไฟความเร็ว​สูง​ที่อยู่รหว่างการดําเนินสูงถึง1.5ล้านล้านบาทเพื่อเป็นแกนหลักการเดินทางและขนส่งของประเทศยกระดับการเดินทางของประชาชนในกรุงเทพฯและภูมิภาคต่างๆให้มีความเสมอภาคและเท่าเทียมกัน”โฆษกรัฐบาลกล่าวย้ํา
..................
รัฐบาลไทย-ข่าวทำเนียบรัฐบาล-นฤมล บินลัดฟ้าขึ้นเหนือเยือนเชียงใหม่ หนุนแรงงาน เสริมการท่องเที่ยว
วันเสาร์ที่ 12 ธันวาคม 2563
นฤมล บินลัดฟ้าขึ้นเหนือเยือนเชียงใหม่ หนุนแรงงาน เสริมการท่องเที่ยว
รมช. แรงงาน ติดตามผลการขับเคลื่อนด้านแรงงาน เสริมการท่องเที่ยวจังหวัดเชียงใหม่ ตามนโยบาย สร้าง-ยก-ให้ รวมไทยสร้างชาติ พร้อมตรวจเยี่ยมการฝึกอบรมของสถาบันพัฒนาฝีมือแรงงาน 19 เชียงใหม่ ย้ํา! การฝึกต้องเข้มข้น ทันสมัยและครอบคลุมทุกกลุ่มเป้าหมาย
วันที่ 12 ธันวาคม 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน ลงพื้นที่ติดตามผลการขับเคลื่อนด้านแรงงานที่จังหวัดเชียงใหม่ เพื่อติดตามและรับฟังผลการดําเนินงานหน่วยงานสังกัดกระทรวงแรงงาน พร้อมตรวจเยี่ยมการฝึกอบรมของสถาบันพัฒนาฝีมือแรงงาน 19 เชียงใหม่ ซึ่งมีการจัดฝึกอบรมให้แก่แรงงานในพื้นที่ ได้แก่ เยี่ยมชมกลุ่มตัดเย็บเสื้อผ้าตําบลน้ําแพร่ อ.หางดง โดยกลุ่มตัดเย็บเสื้อผ้าแห่งนี้ เป็นศูนย์เรียนรู้และการศึกษาดูงานให้แก่นักศึกษาและนักท่องเที่ยว เข้ามาศึกษาดูงาน ทําให้สมาชิกของกลุ่มมีรายได้จากการจําหน่ายเสื้อผ้าด้วย และยังพบอีกด้วยว่า คณะทํางานมาจากแต่ละหมู่บ้านในตําบลน้ําแพร่มีความเข้มแข็ง องค์ความรู้ที่มีเกิดจากการได้ลงมือปฏิบัติจริง ทําให้สามารถถ่ายทอดได้อย่างชัดเจน ส่งผลให้กลุ่มมีความรู้ความสามารถและทักษะฝีมือในการประกอบอาชีพตามที่ผ่านการฝึกอบรมการตัดเย็บ อย่างมีประสิทธิภาพ สวยงาม ออกแบบได้ตรงใจลูกค้าและได้รับความสนใจจากนักท่องเที่ยว
หลังจากนั้น ได้เดินทางตรวจเยี่ยมการฝึกอบรม ณ สถาบันพัฒนาฝีมือแรงงาน 19 เชียงใหม่ (สพร.19 เชียงใหม่) ได้แก่ การชงกาแฟสด อาหารจานด่วน และการตัดเย็บเสื้อพื้นเมือง ผู้เข้าอบรมเป็นกลุ่มแรงงานได้รับผลกระทบจากโควิด-19 นอกจากนี้ ยังได้เยี่ยมชมแปลงผักสาธิต การปลูกผักไฮโดรโปนิกส์ ระบบน้ําลึก และระบบควบคุมการปลูกพืชด้วยเทคโนโลยี Internet of Things (IoT) ภายใต้แนวคิด “ขอพื้นที่เหลือ เพื่อการทําเกษตรแบบพึ่งพาตนเองในสังคมเมือง” รวมถึงตรวจเยี่ยมการทดสอบมาตรฐานฝีมือแรงงานแห่งชาติ ช่างเครื่องปรับอากาศในบ้านและการพาณิชย์ขนาดเล็ก ระดับ 1 ผู้เข้าทดสอบเป็นแรงงานในสถานประกอบกิจการและบุคคลทั่วไป และในปีงบประมาณ 2564 สพร.19 เชียงใหม่ มีเป้าหมายพัฒนาฝีมือแรงงานในพื้นที่ จํานวน 29,310 คน ประกอบด้วย ดําเนินการเอง 2,210 คน และส่งเสริมให้สถานประกอบกิจการดําเนินการอีก 27,100 คน โดยมีหัวหน้าส่วนราชการจังหวัดเชียงใหม่รวมเยี่ยมชมกิจกรรมดังกล่าวด้วย
รมช.แรงงาน กล่าวต่ออีกว่า “จังหวัดเชียงใหม่ถือว่าเป็นศูนย์กลางเศรษฐกิจที่สําคัญในภาคเหนือของประเทศไทย ทั้งด้านการท่องเที่ยวและการเกษตร ดังนั้น การพัฒนาแรงงานต้องครอบคลุมทุกกลุ่ม ทั้งแรงงานในระบบและแรงงานนอกระบบ สร้างแรงงานที่มีคุณภาพ ยกระดับมาตรฐานฝีมือให้สูงขึ้น และให้โอกาสแก่กลุ่มเปราะบาง สามารถเข้าถึงบริการของรัฐ ตามแนวคิด “สร้าง ยก ให้ รวมไทยสร้างชาติ” เพื่อเป็นแนวทางในการขับเคลื่อนภารกิจต่อไป การพัฒนาทักษะฝีมือต้องสามารถตอบสนองต่อความต้องการของแรงงานในพื้นที่ และตรงกับตลาดต้องการด้วย จึงจะส่งผลให้แรงงานมีอาชีพ สร้างรายได้ ซึ่งเป็นหนึ่งในกลไกสําคัญต่อการขับเคลื่อนเศรษฐกิจประเทศ ขอให้สถาบันพัฒนาฝีมือแรงงาน 19 เชียงใหม่ คัดเลือกหรือพัฒนาหลักสูตรให้ทันต่อการเปลี่ยนแปลงที่เกิดขึ้นอย่างรวดเร็ว และบูรณาการการทํางานใน 5 เสือแรงงาน รวมถึงภาคีเครือข่ายอื่นๆ เพื่อให้การพัฒนาแรงงานมีคุณภาพอย่างยั่งยืนต่อไป”
รัฐบาลไทย-ข่าวทำเนียบรัฐบาล-‘รมช.ประภัตร’ ลุยเกี่ยวข้าวเปิดกิจกรรม “ข้าวใหม่ปลามัน” ชุมชนชาวบ้านแห้ว จ.ขอนแก่น พร้อมลงนาม MOU เพื่อส่งเสริมอาชีพการปลูกผัก
วันเสาร์ที่ 12 ธันวาคม 2563
‘รมช.ประภัตร’ ลุยเกี่ยวข้าวเปิดกิจกรรม “ข้าวใหม่ปลามัน” ชุมชนชาวบ้านแห้ว จ.ขอนแก่น พร้อมลงนาม MOU เพื่อส่งเสริมอาชีพการปลูกผัก
‘รมช.ประภัตร’ ลุยเกี่ยวข้าวเปิดกิจกรรม “ข้าวใหม่ปลามัน” ชุมชนชาวบ้านแห้ว จ.ขอนแก่น พร้อมลงนาม MOU เพื่อส่งเสริมอาชีพการปลูกผัก ยกระดับคุณภาพชีวิตเกษตรกร
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวในโอกาสเป็นประธานพิธีเปิด ”กิจกรรมข้าวใหม่ปลามัน” บ้านฉันจังซี่ ชุมชนชาวบ้านแห้ว อําเภอซําสูง จังหวัดขอนแก่น พร้อมด้วยข้าราชการในสังกัดกระทรวงเกษตรและสหกรณ์ โดยมี ดร.สมศักดิ์ จังตระกูล
ผู้ว่าราชการจังหวัดขอนแก่น และชาวชุมชนบ้านแห้วให้การต้อนรับ ว่า การจัดกิจกรรมข้าวใหม่ปลามัน บ้านฉันจังซี่ ชุมชนชาวบ้านแห้ว เป็นการส่งเสริมวัฒนธรรมดั้งเดิมของวิถีชีวิตชุมชนในการจัดทํากิจกรรมการลงแขกเกี่ยวข้าวและเพื่อเป็นการส่งเสริมการท่องเที่ยวแบบวิถีชุมชน และส่งเสริมผลิตภัณฑ์ OTOP ตามนโยบายรัฐบาลได้ให้ความสําคัญกับการพัฒนาเศรษฐกิจฐานราก โดยใช้พื้นที่สาธารณะหนองทุ่งมน ซึ่งมีพื้นที่ทั้งหมดประมาณ 100 ไร่ ปัจจุบันกลุ่มชุมชนบ้านแห้วได้ใช้พื้นที่ส่วนนี้ทําการเกษตร เพื่อนํารายได้มาพัฒนาหมู่บ้าน นอกจากนี้ชุมชนบ้านแห้ว
ยังมีแผนแนวทางพัฒนาส่งเสริมอาชีพปลูกผักเพื่อส่งออกสู่ตลาด โดยมีตลาดศรีเมืองทองซึ่งร่วมบันทึกข้อตกลงความร่วมมือ(MOU)เพื่อส่งเสริมอาชีพการปลูกผักชุมชนบ้านแห้ว
รมช.เกษตรฯ กล่าวว่า ด้วยนโยบายการพัฒนาสร้างความข้มแข็งจากฐานรากของรัฐบาล ได้ส่งเสริมวิสาหกิจชุมชนและผลิตภัณฑ์ชุมชน ซึ่งหมายถึงผลิตภัณฑ์ทางการเกษตร ได้แก่ ผลผลิตเมล็ดพันธุ์ข้าว พืชผักสวนครัวและสัตว์เลี้ยง รวมไปถึงผลผลิตสิ่งทอ เครื่องจักรสาน ได้แก่ ผ้าขาวม้า ผ้าทอมือ ไม้กวาด เป็นต้น ซึ่งเป็นผลผลิตสําคัญของชาวชุมชนบ้านแห้ว
การพัฒนาคุณภาพข้าวและการเพิ่มผลผลิตข้าว รวมถึงการเพิ่มพูนความรู้ในการพัฒนาคุณภาพ
ข้าวให้กับเกษตรกร ล้วนแต่เป็นประโยชน์แก่เกษตรกร ซึ่งเป็นไปตามนโยบายดังกล่าวทั้งสิ้น
การจัดกิจกิจกรรมดังกล่าวถือเป็นการกระตุ้นทั้งทางด้านการท่องเที่ยวแบบวิถีชุมชนและการเกษตร ให้กับชาวชุมชนบ้านแห้ว พร้อมกับการมีตลาดรองรับที่แน่นอน
นายประภัตร กล่าวเพิ่มเติมว่า นอกจากนี้ยังได้มีการบันทึกข้อตกลงความร่วมมือซึ่งจัดทําขึ้นระหว่างตลาดศรีเมืองทอง กลุ่มเกษตรกรปลูกผักบ้านแห้ว และหน่วยงานสังกัดกระทรวงเกษตรและสหกรณ์ ได้เห็นชอบและตระหนักร่วมกันว่าการส่งเสริมอาชีพการปลูกพืชผัก ผลิตสินค้าที่มีคุณภาพมาตรฐานปลอดภัยตามระบบ GAP ซึ่งจะเป็นผลดีต่อทั้งผู้ผลิตและผู้บริโภค และสามารถสร้างรายได้ให้แก่เกษตรกรในระยะเวลาสั้นตามหลัก “ตลาดนําการผลิต” เพื่อยกระดับคุณภาพชีวิตเกษตรกรได้อย่างยั่งยืน และเพื่อให้การส่งเสริมอาชีพการปลูกผักชุมชนบ้านแห้ว เป็นไปอย่างมีประสิทธิภาพ ครบทุกขั้นตอน เป็นภารกิจสําคัญของทุกหน่วยงานที่ต้องร่วมกันดําเนินงานต่อไป
โอกาสนี้ รัฐมนตรีช่วยว่าการกระทรวงเกษตรและสหกรณ์ ได้ร่วมเกี่ยวข้าวกับชาวชุมชนบ้านแห้ว จากนั้นเยี่ยมชมนิทรรศการ ร้านค้าของชุมชน อาทิ กลุ่มหัตถกรรมค้ําคูณ แผงผักหยอดเหรียญโรงเรียนบ้านแห้ว แผงผักขายดีสถานีพอเพียง และมอบเมล็ดพันธ์ุข้าวและเมล็ดพันธ์ุพริก และปล่อยพันธุ์ปลา
รัฐบาลไทย-ข่าวทำเนียบรัฐบาล-โฆษกฯ ยืนยันรัฐบาลไม่ปิดกั้นเสรีภาพในการแสดงออกภายใต้กฎหมายและเคารพสิทธิเสรีภาพของผู้อื่น
วันอาทิตย์ที่ 13 ธันวาคม 2563
โฆษกฯ ยืนยันรัฐบาลไม่ปิดกั้นเสรีภาพในการแสดงออกภายใต้กฎหมายและเคารพสิทธิเสรีภาพของผู้อื่น
โฆษกฯ ยืนยันรัฐบาลไม่ปิดกั้นเสรีภาพในการแสดงออกภายใต้กฎหมายและเคารพสิทธิเสรีภาพของผู้อื่น
วันนี้ (13 ธันวาคม 2563) นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า รัฐบาลไทยมิได้ปิดกั้นเสรีภาพในการแสดงออก ตราบใดที่การชุมนุมดําเนินการด้วยความสงบ ซึ่งเป็นพื้นฐานสําคัญในระบอบประชาธิปไตย อย่างไรก็ดี การใช้สิทธิและเสรีภาพดังกล่าวต้องดําเนินการภายใต้กฎหมายและต้องเคารพสิทธิและเสรีภาพของผู้อื่นด้วย เพื่อไม่ให้ส่งผลกระทบต่อความสงบเรียบร้อยและความมั่นคงของรัฐ
รัฐบาลสนับสนุนการใช้เสรีภาพในการแสดงออกที่สร้างสรรค์ ไม่ก้าวร้าวหรือมีลักษณะดูหมิ่นเหยียดหยามผู้อื่น หรือใช้คําพูดที่สร้างความเกลียดชังอันเป็นการละเมิดสิทธิของผู้อื่น รวมทั้งสนับสนุนการแลกเปลี่ยนความคิดเห็นอย่างสร้างสรรค์ โดยเคารพมุมมองของผู้ที่เห็นต่าง
บทบาทของเจ้าหน้าที่ตํารวจในขณะนี้คือการให้ดูแลการชุมนุมให้เป็นไปอย่างสงบเรียบร้อย โดยใช้ความระมัดระวังและหลีกเลี่ยงการใช้ความรุนแรงทุกรูปแบบ ทั้งนี้ เพื่อรักษาความปลอดภัยของผู้เข้าร่วมชุมนุมและประชาชนที่สัญจรในบริเวณโดยรอบที่ชุมนุม สําหรับกรณีการดําเนินคดีผู้ชุมนุมบางรายนั้น เป็นไปตามบทบัญญัติของกฎหมายและพฤติการณ์ของผู้ถูกกล่าวหาที่ละเมิดกฎหมาย โดยไม่มีการเลือกปฏิบัติแต่อย่างใด และผู้ถูกกล่าวหาสามารถต่อสู้คดีตามกระบวนการยุติธรรม
โฆษกประจําสํานักนายกรัฐมนตรีกล่าวว่า รัฐบาลยังมีความหวังเป็นอย่างยิ่งว่า ผู้ชุมนุมจะเข้าร่วมคณะกรรมการสมานฉันท์ที่จัดตั้งขึ้นโดยรัฐสภา เพื่อหลีกเลี่ยงการเผชิญหน้า และนํามาสู่การหาทางออกในการแก้ไขปัญหาความเห็นต่างที่เกิดขึ้นในปัจจุบันของประชาชนทุกกลุ่ม และนําความสงบสุขกลับสู่สังคมไทย
รัฐบาลไทย-ข่าวทำเนียบรัฐบาล-“สุชาติ” ประธานวางศิลาฤกษ์อาคารประกันสังคมปลวกแดง
วันอาทิตย์ที่ 13 ธันวาคม 2563
“สุชาติ” ประธานวางศิลาฤกษ์อาคารประกันสังคมปลวกแดง
รัฐมนตรีว่าการกระทรวงแรงงานประธานในพิธีวางศิลาฤกษ์อาคารสํานักงานประกันสังคมจังหวัดระยอง สาขาปลวกแดง อํานวยความสะดวกให้แก่นายจ้างและผู้ประกันตน
วันที่ 13 ธันวาคม 2563 เวลา 09:00 น. นายสุชาติ ชมกลิ่น รัฐมนตรีว่าการกระทรวงแรงงาน ประธานในพิธีวางศิลาฤกษ์อาคารสํานักงานประกันสังคมจังหวัดระยอง สาขาปลวกแดง ณ สถานที่ก่อสร้างอาคารสํานักงานประกันสังคมจังหวัดระยอง สาขาปลวกแดง ตําบลแม่น้ําคู้ อําเภอปลวกแดง จังหวัดระยอง พร้อมด้วยนายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน และนายสุทธิ สุโกศล ปลัดกระทรวงแรงงาน เข้าร่วมในพิธี โดยมีนายชาญนะ เอี่ยมแสง ผู้ว่าราชการจังหวัดระยอง กล่าวต้อนรับ และนายทศพล กฤตวงศ์วิมาน เลขาธิการสํานักงานประกันสังคม กล่าวรายงาน ทั้งนี้ รัฐมนตรีว่าการกระทรวงแรงงาน กล่าวชื่นชมยินดีกับคณะเจ้าหน้าที่สํานักงานประกันสังคมจังหวัดระยองที่ได้มีการสร้างสํานักงานใหม่ ยินดีกับผู้ประกันตน นายจ้าง เจ้าของสถานประกอบการ ตลอดจนประชาชนทั่วไป ที่จะมีสถานที่ติดต่อราชการแห่งใหม่ที่สะดวกสบายมากขึ้น ทั้งทางด้านการเดินทาง และการอํานวยความสะดวกด้านการให้บริการ จากสํานักงานประกันสังคม
“สํานักงานประกันสังคมมุ่งเน้นนโยบายการให้บริการ การอํานวยความสะดวกผู้ประกันตนและนายจ้างเป็นสําคัญ ที่ผ่านมาสํานักงานประกันสังคมได้พัฒนาเทคโนโลยี เพื่อตอบสนองการให้บริการที่สะดวกรวดเร็ว ทันสมัย รวมถึงเรื่องอาคารสถานที่ในการรองรับการให้บริการที่เพียงพอและพร้อมต่อการให้บริการเพื่อความพึงพอใจและมีประสิทธิภาพสูงสุดแก่ผู้ประกันตน ตลอดจนนายจ้างเจ้าของสถานประกอบการ ซึ่งเป็นหัวใจของสํานักงานประกันสังคม เป็นภาพลักษณ์ที่ดีขององค์กร อีกทั้งเป็นขวัญกําลังใจ ความภาคภูมิใจของเจ้าหน้าที่ผู้ปฏิบัติงานทุก ๆ คน ที่พร้อมนําส่งการบริการที่ยอดเยี่ยมในทุกมิติ” รมว.แรงงาน กล่าวในตอนท้าย
สํานักงานประกันสังคมจังหวัดระยอง สาขาปลวกแดง มีนายจ้างในความรับผิดชอบ จํานวน 2,856 แห่ง ลูกจ้าง 250,000 คน ที่ทําการปัจจุบันเป็นอาคารเช่า เกิดการคับแคบ คณะกรรมการกองทุนประกันสังคม จึงได้อนุมัติเมื่อปี 2562 ให้มีการก่อสร้างที่ทําการใหม่ เพื่ออํานวยความสะดวกให้แก่นายจ้างและผู้ประกันตนเป็นสําคัญ และตอบสนองการให้บริการที่สะดวก รวดเร็ว และทันสมัย รองรับการให้บริการที่เพียงพอและพร้อมต่อการให้บริการ เพื่อความพึงพอใจสูงสุดและเป็นภาพลักษณ์ที่ดีขององค์กร อีกทั้ง เป็นขวัญกําลังใจให้แก่เจ้าหน้าที่ผู้ปฏิบัติงานทุก ๆ คน
รัฐบาลไทย-ข่าวทำเนียบรัฐบาล-กระทรวงอุตสาหกรรมสนับสนุนการส่งความสุขปีใหม่ ด้วยสินค้าเอสเอ็มอีและ OTOP  และผลไม้ไทย เพื่อกระตุ้นเศรษฐกิจฐานราก
วันอาทิตย์ที่ 13 ธันวาคม 2563
กระทรวงอุตสาหกรรมสนับสนุนการส่งความสุขปีใหม่ ด้วยสินค้าเอสเอ็มอีและ OTOP  และผลไม้ไทย เพื่อกระตุ้นเศรษฐกิจฐานราก
กระทรวงอุตสาหกรรมสนับสนุนการส่งความสุขปีใหม่ ด้วยสินค้าเอสเอ็มอีและ OTOP  และผลไม้ไทย เพื่อกระตุ้นเศรษฐกิจฐานราก
กระทรวงอุตสาหกรรมสนับสนุนการส่งความสุขปีใหม่ ด้วยสินค้าเอสเอ็มอีและ OTOP และผลไม้ไทย เพื่อกระตุ้นเศรษฐกิจฐานราก ส่งเสริมสนับสนุน ผู้ผลิต ผู้ประกอบการ OTOP และเกษตรกรไทยให้มีช่องทางการตลาด มีรายได้จากการจําหน่ายผลิตภัณฑ์ชุมชนเพิ่มขึ้นตามนโยบายของรัฐบาล เป็นการส่งเสริมเศรษฐกิจชุมชนฐานรากให้มีความเข้มแข็งเพื่อให้ประชาชนมีคุณภาพชีวิตที่ดีและสนับสนุนการสร้างงาน สร้างอาชีพ สร้างรายได้ สู่ชุมชนทั่วประเทศ